पाएं अपने शहर की ताज़ा ख़बरें और फ्री ई-पेपरडाउनलोड करें
सोमवार की शाम अचानक आई तेज आंधी और बारिश के बाद कई जगह बिजली के तार को क्षति हुई। ऐसे में कहीं 15 तो कहीं 17 घंटे से भी ज्यादा समय तक बिजली आपूर्ति बाधित रही। बता दें कि बारिश के दौरान आई तेज आंधी से कहीं बिजली के तार टूट गए तो कहीं बिजली के तार पर पेड़ गिर गया जिस कारण बिजली गुल हो गई। शहर के कल्याणपुर मोहल्ले में शाम के 5 बजे से रात के 10 बजे तक बिजली आपूर्ति बाधित रही। रात 10:15 बजे बिजली आई और फिर लोगों ने राहत की सांस ली। लेकिन मलयपुर में 15 घंटे तक बिजली आपूर्ति बाधित रही। मलयपुर पावर ग्रिड के पास एक पेड़ बिजली के तार पर ही गिर गया जिससे तार क्षतिग्रस्त हो गया और बिजली आपूर्ति बाधित हो गई। इस कारण 15 घंटे तक मलयपुर में बिजली आपूर्ति बाधित रही। मरम्मति के बाद लाइट की सप्लाई दी गई। खैरा बाजार में तार टूट जाने के कारण 17 घंटे तक बिजली आपूर्ति बाधित रही। मरम्मति के बाद बिजली की सप्लाई दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn